Farruco Graña

Xosé Farruco Graña Rama, nado en Carballo o 7 de outubro de 1966, é un escritor, profesor e político galego.

 Traxectoria 
Licenciouse en Filosofía en Ciencias da Educación pola Universidade de Santiago de Compostela. Establecido en Ribadeo, é profesor de Filosofía no IES Marqués de Casariego, en Tapia de Casarego (Asturias). Ten presentado traballos en varias edicións da Semana Galega de Filosofía, así como en Cursos de Formación do Profesorado. Na actualidade colabora coa prensa local tanto da Mariña (El Progreso-A Mariña, La Comarca del Eo) como de Bergantiños (La Voz de Galicia), así como con prensa de ámbito galego como Xornal.com, A Nosa Terra ou Sermos Galiza.

Tras as eleccións municipais de 2015 foi concelleiro de Ribadeo ata 2019, encargado da área de Cultura.Acta do pleno de constitución: http://ribadeo.gal/mediateca/albumes/imx/1448448480ACTA_DO_PLENO_2015-0005.pdf Acta do pleno de ordenación. http://ribadeo.gal/mediateca/albumes/imx/1448448647ACTA_DO_PLENO_2015-0007.pdf  Tras deixar o cargo, é presidente da Asociación Cultural Francisco Lanza.

 Obras 
 Narrativa 
 O bosque de Nadgor, 2007, A. C. Francisco Lanza, Ribadeo.
 O soño de Xoán, 2015, Edicións Embora.
 Badaladas de Anllóns, 2017. Edicións Embora.

 Obras colectivas 
 A Coruña á luz das letras, 2008, Trifolium.
 Follas de Carballo, 2011, Asociación Cultural Lumieira.
 Contos da taberna, 2014, Edicións Embora.
 Carballo. Derrubando muros con pintura, 2016. Edicións Embora.

 Premios 
Primeiro premio, modalidade Narrativa (adulto/as) do XVI Certame Literario Terras de Chamoso.

 Notas 

 Véxase tamén 
 Outros artigos 
Eleccións municipais en Ribadeo

 Ligazóns externas 
Aparicións públicas diversas, recompiladas pola AELG
"Cales son as liñas de creación da túa escrita?", na web de AELG

Categoría:Escritores de Galicia en lingua galega
Categoría:Nados en Carballo
Categoría:Nados en 1966
Categoría:Alumnos da Universidade de Santiago de Compostela
Categoría:Profesores de educación secundaria